«Manchester Yunayted» hujumchisi Zlatan Ibrahimovich ma’lum qildiki, jamoaning boshqa bir yangi futbolchisi, yarim himoyachi Pol Pogba «qizil iblislar» jamoasi safiga uning futbolkalari sotuvidan tushgan pul evaziga keldi. «Alal-oqibat mening futbolkalari uni qaytardi», — deya yozgan Ibrahimovich «Instagram»dagi sahifasida. Ushbu tajribali futbolchi «PSJ» bilan shartnomasi muddati yakunlangach, «Manchester Yunayted»ga erkin agent maqomida keldi va 1 yillik shartnoma tuzdi. Uning yillik maoshi miqdori - 16 million yevroni tashkil etadi. U xarid qilinganidan 1 oy o‘tib, uning nomi tushirilgan futbolkalardan jamoa 90 million yevro ishladi. Pol Pogba esa 9 avgust kuni 105 million yevro evaziga «Yuventus»dan xarid qilindi.